આ વખતે તો પ્રજાસત્તાક‌ િદન પરેડનાં રિહર્સલ દરમિયાન પણ જડબેસલાક સુરક્ષા જાપતો રાખવામાં આવ્યો છે. જાન્યુઆરીના પ્રથમ સપ્તાહથી જ વિજય ચોક સામાન્ય લોકો માટે બંધ કરી દેવામાં આવ્યો છે. અેક વરિષ્ઠ અધિકારીએ જણાવ્યું હતું કે આ વખતે ત્રાસવાદીઓનો ખાસ કરીને આઈએસઆઈએસનો સૌથી વધુ ખતરો છે અને તેથી બધાંને એલર્ટ રહેવા તાકીદ કરવામાં આવી છે. આ વખતે પ્રજાસત્તાક દિન ‘લોન વુલ્ફ એટેક’નો ગંભીર ખતરો છે. ‘લોન વુલ્ફ એટેક’ એટલે કે ત્રાસવાદી ગ્રૂપ સાથે સંકળાયેલ કોઈ એક વ્યક્તિ એકલી જ હુમલો કરે.